Paul Berg

Paul Berg (30. kesäkuuta 1926 New York – 15. helmikuuta 2023 Stanford, Kalifornia) oli yhdysvaltalainen biokemisti. 

Berg syntyi aškenasijuutalaisille siirtolaisille Brooklynissä New Yorkissa. Hän valmistui Abraham Lincoln High Schoolista vuonna 1943 ja myöhemmin Pennsylvania State Universitystä sekä Case Western Reserve Universitystä. Hän toimi Stanfordin yliopiston professorina.

Berg sai vuonna 1980 yhdessä Walter Gilbertin ja Frederick Sangerin kanssa Nobelin kemianpalkinnon nukleiinihappojen perustutkimuksesta. Hän johti lisäksi muun muassa HIV-tutkimusta.

Yhdysvaltain presidentti Ronald Reagan palkitsi Bergin National Medal of Sciencella vuonna 1983. Berg oli Yhdysvaltain kansallisen tiedeakatemian jäsen vuodesta 1966 sekä lisäksi Royal Societyn ja Ranskan tiedeakatemian ulkomaalaisjäsen.

Lähteet 

Nobelin kemianpalkinnon saajat
Yhdysvaltalaiset biokemistit
Ranskan tiedeakatemian jäsenet
Royal Societyn ulkomaiset jäsenet
Amerikanjuutalaiset
Vuonna 1926 syntyneet
Vuonna 2023 kuolleet